Tanquem el Pint of Science 2019 a Blanes molt satisfets i amb molt bon gust de boca.\nLes tres jornades de trobada entre els investigadors i investigadores del CEAB i els veïns i veïnes de Blanes i pobles de l’entorn han tornat a ser un èxit. De fet, han sigut encara millors que els darrers dos anys, per tant podem dir, que aquesta cita promoguda pel CEAB està començant a arrelar de veritat.\nSembla que l’esforç d’aquests primers anys va traient el seu fruit i que, definitivament, el boca orella fa la seva feina. I és que al voltant de 150 persones de Blanes, Tordera i Malgrat de Mar, han assistit als tres dies de ciència als bars. De fet, ens vam arribar a quedar sense cadires per a tanta gent! Unes 50 persones per dia, algunes que fins i tot han vingut els tres dies, algunes repetidores d’altres anys, però també moltes cares noves. I tothom va sortir molt content.\nHem tingut assistents de totes les edats i molts més joves que mai que s’han afegit a les sessions del Festival. Com ja us havíem comentat en un Brots anterior, els tres dies es van tractar temes molt diversos. El primer, amb una investigadora convidada, de l’Institut de la Fundació Pasqual Maragall, que ens va parlar de com afecta la contaminació al cervell. Les partícules en suspensió i els òxids de nitrogen, sobretot, canvien l’estructura del cervell a petits i grans, realment tenen un efecte molt important.\nLa xerrada de la Marta Crous va despertar molt d’interès. Ens va explicar que estan fent estudis per buscar aquells biomarcadors que els permeten detectar l’Alzheimer abans que n’apareguin els primers símptomes. D’aquesta manera podran identificar la malaltia i intervenir-hi en fase pre-clínica per prendre mesures abans que avanci. També ens va trencar un mite, i és que només l’1% dels casos d’Alzheimer són genètics. La resta de casos es deuen a altres factors.\nAlhora, la Marta va voler transmetre un missatge d’esperança, i és que poden evitar l’Alzheimer. I com ho hem de fer? Doncs de la mateixa manera que cuidem el cor, hem de cuidar el nostre cervell, perquè només en tenim un. Hem de dormir bé, fer exercici, tenir una dieta adequada, evitar l’estrès, tenir una bona vida social i exercitar el cervell, com aprendre idiomes, llegir molt, escoltar música, ballar i tot allò que ens fa bé. Més espais verds i blaus, siguem més feliços i envellirem sense Alzheimer.\nEl segon dia, la Maria ens va parlar de la dependència total que tenen molts organismes pel silici. Tant que, al llarg de l’evolució de la vida al planeta els organismes evolucionaven d’una manera o d’una altre segons si el silici estava més o menys disponible. És a dir que el silici ha sigut capaç de marcar el rumb de l’evolució de la vida a la Terra. També ens va explicar l’interès tecnològic del que fan les esponges amb el silici, i és que elles el capten de l’aigua i en fan un material similar al vidre dels humans. Però amb la diferència que elles ho fan a la temperatura de l’aigua, mentre que nosaltres l’hem d’escalfar a més de 2000°C.\nTambé en Jordi i l’Elena ens van explicar com capten i retenen el CO2 les praderies de posidònia, que són capaces de retenir-lo durant milers d’anys. O la Iosune, que ens va portar estes d’esquelets de corall, de closques per parlar-nos dels animals que tenen esquelets de calci i per explicar-nos que els primers que van poder aprofitar el calci de l’aigua van ser uns bacteris (els primers fòssils que existeixen), els estromatòlits. I que nosaltres també tenim bacteris calcificadors, com els que ens generen la tosca, o el que coneixem com a sarro. I l’Anna, que ens va parlar de la sobrefertilització dels rius amb nitrogen i dels problemes que comporta.\nPer últim, al tercer dia l’Enric i en Xavier en van aclarir diferents dubtes i mites que tots pensem sobre la Tordera. Un riu que sembla degradat, sobretot al tram més proper a la desembocadura. Però realment, no ho està de degradat. Tenim una mala gestió del riu, i l’aqüífer, que és clau per l’estat de salut del riu, està molt explotat. Però tot i així, la Tordera és un riu amb molta biodiversitat i ben conservat. De fet, fins i tot té la població de tortuga de rierol més important de tota la península, se n’ha tornat a trobar la llúdriga, hi ha el tritó palmat i la població de corriol petit més gran de Catalunya. Raons de més per protegir-lo i conservar-lo com cal.\nMoltes gràcies pel gran interès a tots els assistents.\nPrograma emès el 24 de maig del 2019\nArticle anteriorLa revista Pyrénées Magazine publica un article sobre els estudis que el CEAB fa a l’estany Vilac\nArticle següent El Pint of Science a Blanes va consolidant el seu èxit any a any


5 Comptes d'Instagram Per Aconseguir La Teva Dosis d'Inspiració - Creativisocial\n5 Comptes d’Instagram Per Aconseguir La Teva Dosis d’Inspiració\n24 juliol, 2017 By Merce Cardus Leave a Comment\nSi sents que estàs atascat, aquestes idees et poden ajudar a trobar la inspiració.\nLa fotògrafa eslovaca Maria Svarbova crea imatges que representen varies escenes a una piscina amb un toc surrealista.\nBrenden de Florida va començar a crear les seves pròpies baboses després de descobrir-les a Instagram.\nConstantina Schmid-Mprigou captura escenes capritxoses de persones, llocs i el món natural.\nUna marca australiana ofereix un toc de paraís tropical en cada post.\nEl talentòs dissenyador i director d’art Alessio de Vecchi disenya art per a marques i emplena Instagram amb personatges irreals i panoràmiques.\nFiled Under: Contingut a les Xarxes Socials, El Marketing Visual, Xarxes Socials, Xarxes Socials per a Creatius


Comunicats.catL’últim bastió de la llengua catalana a Itàlia lluita per mantenir-la viva. The New York Times. Traducció de Projecte TransMateComunicació alternativa territorial\nCAT EXTERIOR | EDUCATS | LLENGUA CATALANA | PREMSA INTERNACIONAL\nByRedacció\t 01/06/2018 12/06/2021\nEls primers catalans van arribar a Sardenya al segle XIV, quan van salpar tropes de la costa oriental del que ara és Espanya com a part d’una expansió per la Mediterrània.\nDesprés que un aixecament matés les forces aquarterades en aquest port septentrional de l’illa, el rei Pere IV va expulsar molts dels nadius. En el seu lloc, va poblar l’Alguer principalment amb convictes, prostitutes i altres indesitjables, molts d’ells catalans.\nAvui, l’Alguer és una anomalia lingüística. Aquesta pintoresca ciutat emmurallada és, de manera ben literal, l’últim bastió del català a Itàlia.\nEn una època en què la gent s’aferra cada vegada més fort a la identitat nacional, l’ús persistent del català a l’Alguer és un record de la manera en què les cultures mediterrànies s’han fusionat durant segles, fent de la identitat una cosa fluida.\nPerò mentre que la tradicional insularitat de l’Alguer ha contribuït a preservar el català, aquesta llengua fins i tot aquí lluita per sobreviure.\nNomés una quarta part dels 43.000 habitants de l’Alguer parlen català com a llengua principal, segons funcionaris locals. Amb prou feines es parla entre els joves i a penes s’ensenya a les escoles. Fa gairebé un segle quasi tothom parlava català, segons un cens del 1921.\n“Pots organitzar conferències, publicar llibres i fer moltes altres coses, però parlar és l’única cosa que manté realment una llengua viva”, deia Sara Alivesi, una periodista que escriu per al grup editorial que hi ha al darrere de l’única publicació online en català.\n“La trista realitat és que crec que la gent d’aquí té altres maldecaps i no valoren el llenguatge com una característica realment única de la nostra ciutat”, va dir Alivesi.\nDesprés que el 1720 Sardenya caigués en mans de la Casa de Savoia, amb capital a Torí, va acabar formant part del que és la Itàlia actual i la llengua catalana va desaparèixer virtualment de l’illa.\nActualment, el català no tan sols queda eclipsat per l’italià, sinó que també ha de competir pel reconeixement amb un grapat de llengües i dialectes, entre altres la llengua autòctona dominant, el sard.\nEl català rarament se sent pels carrers de l’Alguer, tot i que hi ha molts rètols escrits en aquest llenguatge. Els restaurants també anuncien alguns dels seus plats com a catalans, incloent-hi una versió local de la paella.\nEl declivi de la llengua aquí contrasta amb el seu estatus a la Península Ibèrica, on ha vist una revifalla des de finals dels anys 70, quan amb el retorn d’Espanya a la democràcia va acabar una prohibició sobre el català imposada durant la dictadura de Francisco Franco.\nLa prohibició de Franco no va extingir el llenguatge. De fet, l’ús privat del català va esdevenir una forma de resistència silenciosa a la dictadura. A Itàlia, mentrestant, l’ús del català no estava ni prohibit ni fomentat.\nEl 1999, Itàlia va aprovar una llei per defensar 12 llengües minoritàries històriques, incloent-hi el català. Però els funcionaris locals es planyen que això no ha ajudat a eixamplar l’ús del llenguatge, particularment dins del centralitzadíssim sistema educatiu d’Itàlia.\n“El sistema educatiu italià durant molt temps ha escampat la idea que no és útil i potser és desorientador ensenyar aquesta llengua juntament amb l’italià”, va dir Joan-Elies Adell, que dirigeix l’oficina del govern regional català a l’Alguer, amb la tasca de promoure la cultura catalana.\n“Pot ser més difícil vèncer una idea semblant que no pas l’opressió”, comentava Adell, l’oficina del qual té una pila de llibres de text catalans sense utilitzar.\n“Els llibres no s’han perdut i encara podrien ser utilitzats, en qualsevol moment en què el català s’ensenyi més aquí”, va afegir.\nCom a part d’una prova pilot estatal, algunes escoles de l’Alguer ara ofereixen classes en català. Tres associacions fan classes de català setmanals a uns 150 adults, però van a càrrec de voluntaris i funcionen només la meitat de l’any.\nEl senyor Adell va observar que alguns escolars continuaven estudiant a Barcelona, la principal ciutat de Catalunya. Però va reconèixer que, perquè el català estigui protegit, “cal que la gent comenci a entendre que corren el risc de perdre un tresor cultural únic”.\nEls experts, però, semblaven pessimistes sobre el futur del català a l’Alguer, i sobre la manera en què les autoritats italianes han actuat amb les llengües minoritàries en general.\n“Durant un cert temps ho van fer veure, perquè era políticament correcte dir que volies fomentar les llengües”, segons Francesco Ballone, un lingüista local que té un doctorat en fonètica aplicada per la Universitat Autònoma de Barcelona. “Ara, aquell període s’ha acabat”.\nTot i així, alguns encara tenen l’esperança de revifar el caliu del llenguatge.\nClaudia Crabuzza, de 41 anys, una cantant de l’Alguer, va dir que no parlava català amb la seva parella ni amb els seus tres fills. Però va decidir publicar el seu últim àlbum aquest any en català, i hi va guanyar un dels premis musicals més prestigiosos d’Itàlia. Va gravar les seves cançons a Catalunya, amb músics procedents d’aquesta regió del nord-est d’Espanya.\nAprendre català, esperava, la portaria en un viatge cultural i personal a les seves arrels.\n“Com molta altra gent de la meva generació, vaig tenir avis que parlaven català, però la transmissió familiar del llenguatge va quedar trencada quan els meus pares em van parlar en italià”, va dir Crabuzza.\n“Però jo sabia que duia el català molt endins, com un tresor digne de fer l’esforç de redescobrir”, deia, i afegia que el català li permetia “expressar els meus sentiments d’una manera diferent i probablement més íntima que utilitzant l’italià”.\nPerò pocs semblen compartir la passió de Crabuzza per redescobrir la seva identitat catalana.\nEncara que no s’ensenyi català als infants a l’escola, alguns podrien aprendre’l de persones grans com Gavino Monte, de 80 anys, que es manté en forma anant en bicicleta per la ciutat cada matí.\nEl senyor Monte va dir que parlava només alguerès, que és com els habitants anomenen el seu dialecte del català, amb els seus cinc nets.\n“Hauria de continuar sent la llengua de la nostra família”, va dir.\nFont de la imatge: Alessandro Grassani for The New York Times\nPost Tags:\t#EEUU#EN-CAT#LLENGUA CATALANA#Projecte TransMate#The New York Times


Mollerussa present al Congres Internacional sobre els fills i les filles de les migracions - VilaWeb\nDivendres 13.11.2009 09:22\nMollerussa present al Congres Internacional sobre els fills i les filles de les migracions\nSis joves de la ciutat van rodar part d'un documental\nFa unes setmanes us parlàvem d'uns joves de Mollerussa que elaboraven un documental sobre l'emancipació, tant pel que fa a l'ocupació com a l'habitatge, dins d'un treball global on es tractaven altres temes i on els protagonistes eren joves, fills de les migracions. Ara aquest documental, amb la part rodada a Mollerussa, ha estat presentat dins del Congrés Internacional 2.0 – Els fills i les filles de les migracions, que ha organitzat, aquesta setmana, la Secretaria per a la Immigració.\nEl documental ha de servir per orientar el nou Pla Nacional de Joventut de Catalunya 2010-2020, que serà l’eina que marcarà les polítiques públiques en matèria de joventut en els propers deu anys. Mollerussa és una de les set poblacions de Catalunya que han participat en aquest projecte juntament amb Salt, Tortosa, Sant Pol de Mar, Castelló d’Empúries, Barcelona i Tarragona.\nEl documental va ser presentat aquest dimecres, dia 11, en el marc d’aquest congrés, que té per objectiu recollir un seguit de propostes concretes en relació als itineraris personals dels seus protagonistes, incidint en la presa de decisions i els moments de transició que han viscut com a joves que s’han socialitzat a Catalunya però que també compten amb un bagatge cultural i referencial dels llocs d’origen de les seves famílies.\nEls altres temes que han tractat les altres poblacions implicades són l’educació, la cultura i el lleure, la discriminació, les identitats, les relacions familiars i interpersonals i la participació i cohesió social.


ELS PERICS I COMPANYIA\nAnem direcció Mont Lluis amb la carretera N116, a Mont Lluis girem a l’esquerra per la D118 direcció al Angles i aproximadament als 2 kilòmetres a una rotonda agafem la D60 direcció Llac de la Bollosa.\nEn aquesta època ja es pot pujar amb el cotxe, però amb èpoques estivals o pugem mol d’hora o tindrem de agafar el transport públic.\nIniciem l'excursió recorrent tot el llac de la Bollosa fins al seu extrem contrari al de la presa, per un camí ben marcat que surt de la part esquerra de la presa.\nQuan arribem a l'extrem del llac trobem un camí a l'esquerra que s'endinsa per la vall de la Grava, però el nostre camí s'enfila una mica mes a la dreta en direcció a l'estany de l'Esparver, i continua fins passar una cabana metàl•lica verda i arriba a uns prats a on trobem diversos llacs.\nA la Coma de la Llosa, sense gaire camí, més per intuïció que una altra cosa anem pujant per pedres i poc camí direcció a la falses Piques Rojes.\nUn cop al cim continuem per el llom fen alguna des grimpada i alguna grimpada fàcil fins al Puig de la Cometa, tenint a la nostra dreta sempre el magnífic Estany Blau que es bicèfal i els Peric, i a la nostre esquerra els Estanys de la Grava.\nDel Puig de la Cometa tornem a des grimpar per baixar del cim aquí amb una mica més de cura fins al coll de la Portella Gran.\nUn cop a la Portella ens dirigim per el llom al cim de la Portella Gran sense camí marcat.\nArribem al cim de la Portella Gran, ja una mica cansats, però encara queda el cim principal el Peric, doncs un petit descans i a per el últim cim.\nBaixem fins un coll i un altre cop amunt que fa pujada i sembla que no arribem mai a dalt, finalment fem cim ja tenim EL PERIC.\nComencem a esta cansats i no continuem al Peric Petit, portem gairebé 1400 metres de desnivell i encara queda molt de tros per arribar a les Bulloses.\nDoncs ara baixarem per la carena del Peric bastant entretinguda, doncs encara que no te dificultat es un constant grimpa des grimpar i ara les cames ja comencen a estar cansades.\nFinalment arribem als plans i enllacem amb el camí de pujada i ja veiem el embasament de les Bulloses.\nNomés queda resseguir el llac o embasament de les Bulloses i haurem fet una molt bona excursió amb un total de 20,260 kilòmetres, 1500 metres desnivell positiu i amb parades incloses 9,30 hores.\nJaume, Montse, Lourdes i Josep


política de cookies :: espaiatenea\nD'anàlisi: són aquelles que, tractades per nosaltres o per tercers, ens permeten quantificar el nombre d'usuaris i així realitzar el mesurament i anàlisi estadística de la utilització que fan els usuaris del servei ofert. Per a això s'analitza la seva navegació en la nostra pàgina web amb la finalitat de millorar l'oferta de productes o serveis que li oferim.\nRecull informació sobre la navegació dels usuaris pel lloc web amb la finalitat de conèixer l'origen de les visites i altres dades similars a nivell estadístic sense identificar personalment a cada visitant.\nNota: Les cookies de tipus "Pròpies" són utilitzades només pel propietari d'aquesta web i les cookies "De tercers" són utilitzades, també, pel prestador del servei que està detallat la taula anterior.\nPot informar-se de les transferències a tercers països que, en el seu cas, realitzin els tercers identificats en aquesta política de cookies en les seves corresponents polítiques (veure els enllaços facilitats en l'apartat "Més informació" de la taula anterior).


Tarta toffee amb xocolata – La cuina de casa\nAquest pastís també el vaig portar a la calçotada de Sant Feliu, junt amb el de formatge. Érem tanta colla que en vaig haver de fer dos, així vam poder fer una petita degustació de cada 😉\nEntre la colla d’amics va haver-hi divisió d’opinions entre quin pastís va agradar més, aquest o el de formatge… diria que va quedar en empat. Jo em quedo amb tots dos, són dos pastissos tan diferents que costa comparar!\n15 comentaris a “Tarta toffee amb xocolata”\n9 de març de 2010 a les 6:09 pm\nOstres!!! Quina bona pintaa!!! :)Un dia d'aquests et copio la recepta!!:)Per cert, on compres la guarnició dels pastissos?? És que em costa molt trobar decoració… Gràcies!!\n9 de març de 2010 a les 9:46 pm\nUn pastis fàcil de fer i que ha de ser boníssimPetons\n9 de març de 2010 a les 10:02 pm\n9 de març de 2010 a les 10:26 pm\nGemma, quina bona pinta! A cada recepta et superes, ostres!T'he enviat unes fotos d'una coca que vaig fer seguint la teua recepta (utilitzant brossat en compte de formatge philadelphia)… Gràcies perquè el pastís va triomfar!!! Molt agraït!Gemma, sóc filòleg… i t'haig de dir que em fa una mica de mal als ulls allò de tarta que en català es diu pastís o tortada… Insistesc: és 'deformació' professional, espere que em sabràs disculpar! 😉\nfranci ha dit:\n10 de març de 2010 a les 12:17 am\nHola Gemma ! Diumenge de la setmana vinent tenim una arrossada familiar i m'animaré a fer aquest pastís, m'has convençut. Et volia demanar …, jo quan faig servir la pasta brisa sempre s'encongeix i no queda mai perfecte de forma. Hi ha algun "truc" ( he provat vàries coses com deixar més pasta sobrant del motlle, etc però no hi ha manera).\n10 de març de 2010 a les 9:23 am\nCarla, les fruites les compro al Just del Mercat Central de Sabadell. Les decoracions de xocolata al Brossa (del mateix Mercat) i les perletes o figures de sucre al Vidal Papers de Sabadell.Xavier, ja he vist les fotos i t'ha quedat preciós!!! M'alegro que triomfés :)Ja sé que tarta no és correcte, però quan el pastís és baixet i fet en un motlla de "TARTA" no em surt posar-li pastís… trobo que en català ens falta vocabulari de pastisseria, de tot en diem pastís :(I no em sap gens de greu, eh? Al contrari! :)))Franci, el millor truc és omplir tota la tarta de cigrons secs, així no s'infla la base ni baixen les parets. Després els treus i l'omples amb el farcit ;)Aquests cigrons els pots guardar i reutilitzar en altres pastissos. Ja em diràs si el truco et va bé, eh?\n10 de març de 2010 a les 1:01 pm\nNo m'agrada la xocolata, però he d'aplaudir perquè et va quedar amb molt bona pinta 🙂\n10 de març de 2010 a les 9:29 pm\nUale!! Un pastís amb 4 ingredients, aquest me l'enduc!! a més, fa molt però que molt bona cara! a aquest pas t'hauré de convidar a la nostra calçotada… jejeUna abraçada!\n13 de març de 2010 a les 12:12 pm\nUFFF!!! a mi si que m'agrada el dulce de leche!! i crec que amb aquest pastís disfrutaria "massa"!!! quin perill per la dieta!! jejeje…un petó!!!\n13 de març de 2010 a les 2:52 pm\nAixò no es pot mirar abans de dinar, que entra una gana…\n14 de març de 2010 a les 2:13 am\nPebbles ha dit:\n15 de març de 2010 a les 4:57 pm\nElflequer ha dit:\n26 de novembre de 2011 a les 9:59 pm\nEs cert que en català és diu pastís a tot el que s’elabora de manera semblant i té un aspecte rodó. Pot ser pel fet que la majoría de variacións de pastís no tenen un origen local. Però el català és ric en adjectivar. El que associem a pastís és el fet amb base de pa de pesic. El cake anglès. Però d’altra banda anomenem tortell al pastís que té forma de rosca. El més semblant al budin anglès, que sense tenir gaire bé res a veure, s’ha fet popular donar-li forma de rosca.\nUna “tarta” (pie en anglès) podría ser una coca, però no s’escau ja que la textura i la forma són diferents, més aviat és com un pastís raser. Els filòlegs li haurien de trobar una definició.


El col·leccionista de vies: ARESTA SUD al Roc Colom. Pirineus Orientals\nARESTA SUD al Roc Colom. Pirineus Orientals\nDies 18 i 19 de juliol de 2015\nEl primer cop que vaig veure el Roc Colom, fa un munt d'anys pels voltants de l'estiu de 1977, va ser des de el Puigpedrós i aquella agulla solitària em va captivar. En aquella època no escalava encara i ja somiava en enfilar-me per parets i crestes. Amb els anys em vaig fixar amb la cresta Peiraforca-Roc Colom però per una cosa o altra sempre mai he pogut anar-hi. No se si tindre que renunciar a fer-la algun cop... el cas es que aquesta setmana passada li proposo al Vicenç fer el Roc Colom, però per la vessant sud i es deixa enganyar. Mai he estat per aquesta zona del Puigpedrós ni per el circ d'Engorgs però en Vicenç si, i m'adverteix que es una "llonganissa" de mil parells de nassos. El "kit" de la qüestió es que es una aproximació molt llarga per una escalada que no sobrepassa els 80 metres, però es que quan s'hem posa una cosa entre cella i cella... Juanitu, es que ets ben cabut!!!\nArribem el dissabte per la tarde al refugi de Malniu on ja he reservat per dormir i sopar. ens a pogut a la collada venint de Barcelona i un cop al refugi es mig tapat i alguna gota que cau, malgrat tot les prediccions per demà no son dolentes del tot.\nEn llevem a les cinc de la matinada i a dos quarts esmorzem tots sols i a les sis tocades, emprenem la marxa. Us ben asseguro que no tenia ni idea de la llonganissa que es arribar a peu de l'aresta sud del Roc Colom. A bon ritme, a bon ritme em refereixo al nostre pas, lent però segur... triguem dos hores clavades en arribar al refugi de la FEEC, J. Folch i Girona a 2380 m. d'alçada i d'aquí enfilem a la Portella de Maranges, collada ben ample que divisem a l'esquerra de de la vessant nord del Puigpedrós. Un hora ens costa arribar des de el refugi pujant per una serie de prats on donava la impressió que cada cop era més lluny la Portella de Maranges. Un cop al mig del coll puc veure relativament a prop l'esvelta figura del Roc Colom., però per arribar-hi no està gaire clara la cosa. No he trobat gaire informació de la seva escalada ni de l'aproximació. Tot el que he trobat no es precís i aclaradoraixí que farem cas del "raro instinto del hombre blanco". Decidim pujar pel llom com si volguéssim ascendir el Puigpedrós i en un punt comencem a flanquejar per blocs de pedra a sovint, inestables. Així fem fins arribar a un coll on veiem a sota nostre una vall que sembla ser el Planell de Campcardós, ja dins de terres catalanes dominades per francesos. No veiem clar per on anar i decidim baixar per un esperó de roca i blocs enormes que sembla ser que en portarà a la bretxa on comença la via que volem fer. A la meitat d'aquest esperó trobem un altre coll amb una canal d'herba que intueixo ens durà sense problemes a peu de via i així va ser. Hem trigat un hora més en arribar i en total han estat quatre hores d'aproximació. En algun moment he pensat seriosament llençar la tovallola, però ja som a peu de via, el temps es bo i no tenim excusa. He de dir que m'he quedat sorprès el trobar-me parabolts a la via en llocs que no calien, tant en el primer llarg com en el segon. Com no portem ressenya he decidit anar seguint els parabolts que no se si van realment per on es la via original, però com ja dic, no he trobat informació escaient.\n1er llarg: III+ i II, 1 parabolt en uns 20 metres\nComencem el llarg en una gran placa on hi ha una fissura escalonada on es visible un parabolt als pocs metres de terra. També hi ha un altre mes a l'esquerra però no li fem cas. Lleugerament a l'esquera de la fissura pugem per una cornisa fins arribar a la fissura i continuem en escalada vertical però fàcil fins fins que decau la dificultat. Per unes grades d'herba i roca arribem a la reunió a sota d'un ressalt. La reunió s divisa molt be. trobarem un pitó i un parabolt. Llarg bonic però se'ns fa curt. Per completar la protecció he posat un friend.\n2n llarg: III+, II i IV, 5 parabolts en uns 30 metres\nSortim de la reunió superant per la dreta el ressalt i en flanqueig ascendent a l'esquerra, pugem per unes grades fàcils fins un mur vertical. En aquest llarg he trobat un excés de parabolts que son molt visibles, dons ens indiquen el camí a seguir i també veiem la reunió propera que també es el ràpel. M'he saltat un parell de parabolts. Superem el ressalt i entrem en un diedre. Un cop superat continuem en vertical fins que uns desplom ens barren el pas. Flanquegem a la dreta i superem unes fissures verticals fins entrar a la reunió en una petita cornisa. La reunió es d'un parabolt i un pitó. Llarg vertical, amb ambient i divertit de fer. La primera meitat del llarg hi ha masses parabolts i a la segona meitat no hi han però podem posar tascons i friends.\n3er llarg: III+ i III, un pont de roca i uns 30 metres\nComencem el llarg per la dreta i escalem unes plaques escalonades on es difícil posar alguna assegurança. Seguim per l'esquerra per uns grans blocs, sempre buscant el camí més lògic i sempre en escalada fàcil. Trobem un pont de roca amb cordinos molt vells i seguim amb tendència a l'esquerra i ja podem veure la reunió al damunt nostre. superem un altre ressalt i entrem a la reunió d'un parabolt i un pont de roca amb moltes bagues.\nDe la reunió, sols resten uns deu metres de grimpada fàcil fins arribar al petit i allargassat cim del Roc Colom. Vistes esplèndides de la vall de Campcardós, de la cresta del Peiraforca, del circ d'Engorgs amb la Portella de Maranges i al sud l'enorme Puigpedrós. Ara es quan arribant al cim d'aquesta esvelta agulla queden al darrere tota la gran aproximació que em fet per gaudir d'aquesta curta escalada que no exenta de dificultat.\nPel descens farem tres ràpels amb una sola corda de 60 metres. Desaconsello per els ràpel més llargs pel fregament de les cordes. desgrimpem fins la darrera reunió i fem un primer ràpel de 30 metes fins la segona reunió. Tot seguin un altre vertical de 30 metres mes fins la primera reunió i un darrer d'uns 20 metres i ja som un altre cop a terra. Hem trigat dos hores en fer la via i mig hora en els ràpels.\nAra toca la tornada que la fem pel mateix camí que hem fet de pujada trigant un hora menys. El temps s'ha comportat molt be dons hem començat amb el cel una mica tapadot i de mica en mica s'ha anat aclarint. Ara ja passat el mig dia comence a venir més núvols però el sol es de justícia i amb tres hores justes arribem al refugi de Malniu.\nDesprés de tants anys, a la fi he aconseguit escalar el Roc Colom, llàstima que no tinguem dos-cents metres més!!!\nUna altre via per la cole, aquesta si que es per col.leccionistes...\nSon les sis del matí i en el Cadí despunta el sol\nCami del circ d'Engorgs pel GR-11\nLa Cerdanya i la Tossa d'Alp al fons\nEl refugi J. Folch i Girona i a la dreta de tot, la Portella de Maranges\nLa Portella de Maranges\nDes de la portella ja veiem el Roc Colom\nEl Vicenç arriban a la primera reunió\nEl Roc Colom\nUna ultima ullada\nFets pols, arribem al refugi de Malniu\nJordi Joan GV 22 de juliol de 2015, a les 1:31\nRenoi! Quatre hores!\nDefinitivament ests el putu amo de la marca "Col·leccionista de vies"\nAnònim 22 de juliol de 2015, a les 17:29\nUn entorno magnifico y aunque la via sea corta solo el lugar se merece ir\nJaumegrimp 22 de juliol de 2015, a les 18:02\nFelicitats Joan, aquestes dèries són bones i encara mes ho és assolir-les; la Cresta Peiraforca - Roc Colom també l'ghas de fer és molt maca i amb l'¡afegitó de l'escalada final al Marfany que així també es coneix al Roc Colom. Nosdaltres vam fer-ho per la vall de Capquerdós (porta) fent nit en tenda al llac de Campquerdós i l'endemà ben d'hora enfilar el Peiraforca i la cresta, que és entretinguda i prou aèria, no difícil.\nUnknown 9 d’octubre de 2017, a les 18:57\nJo també ho veig no sol com una via si no com tota una excursió, el marc val molt la pena i la aproximació li dona un caràcter. Jo la vaig fer el cap de setmana pasat i la volta la recomano fer pel Puigpedrós, es fa més curta. Merci per les indicacions ja que com be dius no hi ha res fiable. Jo el primer llarg l'he tirat per la esquerra seguint els paravols, per tot seguit tornar a la dreta a buscar la R, i el segon llarg també els paravols m'encaraven a la esquerra per girar a la dreta a buscar la R.


Un altre avió de Ryanair amb problemes tècnics torna a València minuts després d'enlairar-se\nEls passatgers es van veure obligats a canviar d'aeronau per poder completar el viatge previst a Santiago de Compostel·la\n2 min. València 03/09/2012 18:25\n260x366 Un avió de l'aerolínia irlandesa low cost. / ACN Un avió de l'aerolínia irlandesa low cost. / ACN\nArran de les informacions d'un nou problema tècnic en un dels avions de Ryanair, la companyia irlandesa ha confirmat que ahir una aeronau que operava la ruta València-Santiago de Compostel·la es va veure obligada a tornar a l'aeroport valencià de Manises per un "problema tècnic menor".\nSegons han informat a Efe fonts de l'aerolínia, la sortida del vol, programada per les 10.50 hores d'ahir a l'aeroport de Manises, es va retardar unes quatre hores per aquest motiu.\nLa mateixa companyia ha comunicat que poc després que l'avió s'enlairara a l'hora prevista, es va veure obligat a tornar a Manises, per causes que no han estat precisades. Tot i això, els responsables de Ryanair asseguren que el problema tècnic no va impedir que el vol aterrara "amb normalitat".\nEls passatgers van abandonar l'avió per embarcar en un altre, que va arribar a l'aeroport de Lavacolla (Santiago de Compostel·la) amb quatre hores de retard, segons les mateixes fonts. Ryanair ha expressat les seves disculpes als passatgers per aquesta demora i ha assenyalat que "sempre prioritza la seguretat per sobre de la puntualitat dels seus vols".\nAquest no és l'únic incident que la companyia ha protagonitzat aquest estiu. El ministeri de Foment obrirà una investigació per determinar si Ryanair té alguna responsabilitat en el fet que tres dels seus avions feren aterratges d'emergència a l'aeroport de València per falta de combustible el darrer mes de juliol.


Màxim Huerta, el primer ministre de Sánchez en el punt de mira | NacióDigital\nMàxim Huerta, el primer ministre de Sánchez en el punt de mira\nEl titular de Cultura, un dels fitxatges estrella del PSOE, va defraudar 218.000 euros; Podem n'exigeix la dimissió immediata i el PP el qualifica de "caradura"\nper Oriol March, 13 de juny de 2018 a les 12:55 |\nMàxim Huerta, ministre de Cultura | Europa Press\nSi alguna cosa va fer caure el govern de Mariano Rajoy va ser el tel de corrupció que envoltava el PP i, per extensió, el consell de ministres. Estrany era el dia en què els mitjans de comunicació no informaven d'un nou cas de presumpta corrupció, o que es feia pública la investigació, imputació o sentència relacionada amb les males pràctiques de la formació conservadora. Pedro Sánchez va arribar a la Moncloa amb esperit regenerador i ganes de deixar enrere les ombres de l'anterior etapa, però només una setmana després de formar el consell de ministres ha vist com un dels fitxatges estrella, Màxim Huerta, es veia esquitxat per un cas de frau fiscal. L'oposició ja s'hi ha abraonat.\nEn concret, Huerta -segons la informació avançada per El Confidencial- va defraudar 218.000 euros a través d'una societat creada l'any 2006. El ministre de Cultura, periodista amb llarga trajectòria televisiva -primer en clau informativa, després en el camp de l'entreteniment-, va haver de pagar 366.000 euros per compensar el frau, perquè la justícia va indicar que no es podia apreciar "bona fe" en les seves actuacions. La reacció de Huerta ha estat immediata a través de dues entrevistes radiofòniques matinals: ha descartat dimitir i ha negat que hagi comès cap frau.\n"Vull ser clar. Està aclarit, està regularitzat i al corrent. No he defraudat, és un canvi de criteri fiscal", ha assenyalat l'expresentador de televisió en una entrevista a la Cadena SER. Huerta, a banda, ha aclarit que no va informar d'aquestes condemnes a Sánchez quan li va oferir ser ministre perquè les considerava un assumpte privat ja tancat. Segons la seva versió, aquest "canvi de criteri fiscal" va afectar "milers de periodistes, creadors i artistes" que van deixar de cotitzar com si fossin una societat- una opció més avantatjosa per pagar menys impostos- després d'un canvi de criteri d'Hisenda.\nLa Moncloa considera "solvents" les explicacions de Huerta, que atribueix el frau a un canvi de criteri fiscal d'Hisenda que va afectar "milers" de persones\nLa Moncloa, segons fonts governamentals citades per Europa Press, considera "solvents" les explicacions del ministre de Cultura i Esports. Un departament, per cert, que aquests dies viu moments agitats per la destitució fulminant del seleccionador espanyol de futbol, Julen Lopetegui, després que es fes públic l'acord per entrenar el Madrid després del Mundial. Huerta havia fet tuits en els quals menyspreava el món de l'esport en el passat, però des que ha assumit el càrrec s'ha fet fotografies al costat dels jugadors de la selecció espanyola de futbol i va assistir a la final de Roland Garros, en la qual Rafa Nadal va obtenir l'onzè triomf de la seva carrera.\nEl primer en demanar explícitament la dimissió de Huerta ha estat Pablo Iglesias, líder de Podem. "Ha de plegar de manera immediata", ha recalcat Iglesias des dels passadissos del Congrés dels Diputats. En cas que el ministre decidís seguir en el càrrec, segons el secretari general de Podem, hauria de ser Sánchez qui el destituís perquè "Espanya no es pot permetre" que el nou executiu "tingui ministres reprovats com li passava a Rajoy. "No anem a encoratjar comportaments que recorden els del PP", ha insistit Iglesias, que la setmana passada ja alertava el nou president espanyol que havia oblidat molt ràpid els suports que havia rebut en la moció de censura.\nEl PP, encara trastocat per la pèrdua del poder, tampoc s'ha estat callat. El coordinador general de la formació, Fernando Martínez Maíllo, ha retret a Huerta que no hagi dimitit i ha plantejat el dubte sobre "quina autoritat tindrà" el govern espanyol a l'hora de demanar a tots els ciutadans que paguin les quantitats pertinents a Hisenda. Xavier García Albiol, sempre contundent, li ha dit "caradura" al ministre.\nHuerta no pensa dimitir: «No tinc cap dubte ni conflicte moral»\nPolítica, Màxim Huerta, canvi a Espanya, govern espanyol, Pedro Sánchez\nCasta, pura i dura. Pijo progre repelent\nPer Papitu de la Vall del Llobregós el 13 de juny de 2018 a les 16:02\nNo mereix gaires comentaris. Quina cosa més acartronada.


Sant Cosme rebrà 173.000 euros de la Diputació per reforçar-ne la cohesió social\nDimecres, 15 setembre 2021 · 09:43 hores ActualitatSocietat\nLa Diputació de Barcelona destinarà prop de 2,5 milions d’euros al Pla de Barris durant els propers 3 anys. Serà a través de 13 projectes, entre els quals el Pla Estratègic de Sant Cosme 2020-2030, que pretenen crear comunitat i cohesió social, així com lluitar contra les desigualtats.\nSota el nom de Barris i Comunitats: motors de transformació social, cadascun dels municipis rebrà una subvenció de prop de 173.000 € per desenvolupar els seus plans, que seran particulars però amb un mateix rerefons.\nEn el cas del Prat, el pla consistirà en el suport a actuacions al barri de Sant Cosme i en la contractació de professionals, així com en promoure la formació i intercanvi de coneixements. En aquest sentit, s’incorporarà un equip per acompanyar a les persones des de la diversitat d’edats, gèneres o adscripció cultural i per al reforç de les relacions socials i el bon veïnatge.\nL’Ajuntament del Prat forma part del projecte a través del Pla Estratègic 2020-30, que s’emmarca també en el Pla Estratègic de Sant Cosme 2020-2030. Programa de convivència, veïnatge i promoció sociocomunitària.\nEntre la resta de projectes subvencionats hi ha la creació de l’oficina de rehabilitació i dinamització comunitària del barri de Ca n’Anglada de Terrassa; un projecte de transformació social i comunitària del barri del Fondo de santa Coloma de Gramenet; un espai de formació per a persones en risc d’exclusió del barri de Les Torres de Rubí; o una Plataforma Digital comunitària d’accés a la informació del barri de les Planes de l’Hospitalet de Llobregat.


L'HORT ESCOLAR | HORTS DEL MÓN\nEn aquesta pàgina aniré col·locant diferents webs que vaig trobant per internet sobre la manera de treballar els horts escolars, materials i noves idees de diferents parts del món. Intentaré explicar una mica sobre el contingut que podreu trobar a cada web per si algú s’anima a treure noves idees.\nAmb qualsevol traductor podreu fer-vos una idea aproximada del que diuen.\nLa Cuina Stephanie Alexander Jardí de la Fundació i el Jardí de cuina al Col.legi d’Collingwood\nStephanie Alexander volia investigar si mitjançant la creació i la cura d’una horta extensa i, a continuació la preparació i la cocció dels productes collits, els nens petits poden desenvolupar un major gaudi del sabor i textura, una millor comprensió de la diferència cultural i gastronòmica, i una major comprensió de la relació entre les coses que creixen i la cura del medi ambient. Una part igualment important d’aquest experiment seria la posada en comú al voltant de la taula i parlar del que es menja.\nEstic convençut que els canvis en l’elecció d’aliments no es produeixen com a conseqüència de l’assessorament de precaució, les cartes o les piràmides, però amb l’exemple i per les experiències positives pot ser sí.\nA partir d’aquesta idea original es comença a desenvolupar a Austràlia un projecte que ja porta uns quants anys funcionant a diferents escoles i amb una aportació econòmica important de les institucions australianes.\nEn la pàgina de la seva fundació ens proposa idees, projectes, contesta a les preguntes més freqüents sobre l’hort, amb la incorporació, força important, de tenir la cuina de l’escola relacionada amb el projecte, escoles que participen,…\nPàgina que dóna consells sobre els horts, el compostatge i els projectes dels horts, i et deixa baixar-los.\nUn jardí de l’escola anima els nens a treballar junts, no només a través de tasques com la jardineria birbada i reg, però també a través de l’observació i tècniques de resolució de problemes. Els nens poden ser científics, aprenent tot sobre coses com l’ecologia, les plantes de clima, i la nutrició.. Els horts escolars poden ajudar els nens comprendre i millorar les habilitats matemàtiques a través de projectes de jardineria que cobreixen qualsevol cosa, des de la geometria i el recompte de recopilar, organitzar i mostrar dades. Tot això en aquesta pàgina.\nEn aquesta pàgina de França trobareu informació sobre els horts, activitats a fer,…\nPàgina alemanya amb moltíssima informació sobre els horts a les escoles de diferents nivells, primària i secundària, així com materials en pdf per a poder treballar.\nEn aquesta pàgina de Polònia trobareu informació sobre els horts, activitats a fer,…\nBloc italià que es dedica a esplicar els beneficis dels horts a les escoles, a difondre els productes de temporada, a veure com hi ha diferents animals que poden ajudar a les collites,…\nEn aquestes pàgines dels Estats units hi ha informació sobre els horts en generals i a les escoles. Així com diferents projectes que treballen, la poesia i els horts i jardins, els animals com les papallones,…\nAquí teniu una presentació d’un manual sobre els horts escolars a Nicaragua, ja tenen més de 1400. En aquest país els horts tenen molta importància ja que una bona alimentació fa que s’aprenguin millor les coses.\nOpen publication – Free publishing – More higiene\n59 consultes en 0,14 segons (6.82M)


Cada guionista té els seus secrets per escriure i no s’expliquen a tot arreu. Per això, Teresa de Rosendo i Josep Gatell, van anar a Hollywood a descobrir-los. De la seva aventura, en van fer un llibre, Objetivo Writer’s Room, i, ara, tenim el privilegi que ens facin una sessió explicativa per a nosaltres. Serà el proper 18 de maig a les 17 hores a la seu de la SGAE a Catalunya (Passeig Colom, 6). Presentarà els dos autors la guionista i sòcia del GAC, Carmen Fernández Villalba.\nINSCRIU’T-HI FENT CLIC AQUÍ\nTeresa de Rosendo és guionista de televisió des de fa quinze anys. Actualment, forma part de l’equip de la sèrie diària de Televisió Espanyola, Servir y Proteger. Ha participat en una desena de sèries com Centro Médico, Velvet, Gavilanes, Fuera de Lugar o U.C.O.\nJosep Gatell és guionista de televisió i, ara mateix, és cap de guionistes de la sèrie d’AtresMedia, Cuerpo de Élite. En la seva trajectòria, entre l’entreteniment i la ficció ha estat membre d’equips de programes com En el Aire con Andreu Buenafuente, Así nos va, José Mota presenta o Valientes.


De futbol i curses\nMaties Salom | 21 setembre 2009\nDeuen quedar poques esperances si resulta que la resplendor més potent enmig de la crisi generalitzada -l'econòmica ve adobada per una mollor anímica que l'alimenta i se'n nodreix- ve dels estadis de futbol. I aquest seria un tros de païset relativament normal si enravenàs amb el Mallorca, però no és el cas, tot i el fulgurant inici de temporada. Per ventura la manca de tracció -d'atracció, si voleu- rau en el fet que darrere de l'equip no hi ha cap projecte més enllà dels números. I si qualcú ho ha venut així en algun moment de la història -en qualque moment de la histèria venedora, volia dir el meu negre-, el resultat ha quedat en evidència com quedaria un tafur en mostrar un pòquer d'asos configurat amb tres asos de piques i un comodí. El de la capital catalana, en canvi, resulta que té un president que es posiciona a favor de la independència, da-li cassalla.\nQueden així pocs dubtes del projecte de país que donat el cas enarboraria el millor equip del món, encara que el president espanyol se'n declari fervent seguidor -parlant de Rodríguez Zapatero, són il·lustratives i molt alliçonadores les dues planes i mitja que ha dedicat aquest diumenge un diari barceloní escrit en castellà al dibuix dels enemics del president espanyol i les seves estratègies, "objetivo: Zapatero"- i que hagi tengut entre les seves icones recents aquell camerunès que diu que es retirarà a Mallorca i que ara juga en un equip italià.\nL'endemà de l'enèsima exhibició de Messi, 12 mil persones sortien al carrer també a Barcelona en la cursa de la Mercè, una espècie de manifestació civicoesportiva i -aquesta sí- completament apolítica.\nResulta que les grans ciutats dels grans països motiven les masses -mercat pur, al cap i a la fi, no ens hem d'enganar- amb festes d'aquest tipus. Tornant a aquest tros de païset, ens revé que d'aquí a quatre dies Palma serà l'escenari -el tòpic no és gratuït, com quasi res en aquesta vida- d'una cosa similar, amb marató, mitja marató i una cursa de deu quilòmetres, entre d'altres. Ho munta un gran turoperador alemany, amb suport institucional balear. Perquè te'n facis una idea, la inscripció en els deu quilòmetres és més de tres vegades més cara que la carrera barcelonina, que destina íntegrament els fons recaptats a una oenagé...


Simfonia Metàl·lica - HAMLET + NOISEDROME 09-02-07\nHAMLET + NOISEDROME 09-02-07\nFinalment podem tornar a gaudir d'un concert relacionat amb el metal o el heavy metal, com vulgueu, a comarques lleidatanes. La sequera ha estat de mesos però finalment la gent que acostuma a organitzar saraus d'aquestes característiques per aquí ens ha donat una nova alegria. Cosa que ells crec que no tenen amb la resposta obtinguda moltes vegades i es mereixen sobradament..\nEn aquesta ocasió ens visitaven els madrilenys Hamlet acompanyats dels locals Noisedrome, a priori uns caps de cartell per convocar un ventall força ampli del públic que conforma l'escena del rock i el metall com així es va demostrar sense ser res de l'altre món ja que estaríem parlant d'un aforament de mitja sala generosa per un lloc on hi poden caber unes 700 persones. El que passa és que un ho compara amb anteriors cites on els assistents no arribàvem a la cinquantena i no pot evitar la satisfacció, que hi farem...\nAccedia al local quan els Noisedrome acabaven de tocar el primer tema i al poc de presenciar el seu directe ja em van quedar algunes coses clares. Primer, en concert saben com fer-s'ho perfectament i portar el pes d'una actuació. A més, defensen un disc que tot i autoeditat acredita una qualitat indiscutible i estareu d'acord que ja pots saber estar en un escenari que si la música no transmet malament rai. I un aspecte que em va cridar poderosament l'atenció és que m'atreviria a dir que mai havia vist un grup de Lleida actuar a casa i tenir una resposta tant bona davant dels seus temes i actuació en general com amb ells. Segur que havia molts amics del grup però no crec que fossin tants. Pel demés bon repàs del debut December's in Blood. Caldrà seguir-los de ben aprop.\nTorn per Hamlet embarcats en la gira de presentació del seu darrer disc Pura Vida. Val a dir que si el so pels Noisedrome no va ser massa bo pels madrilenys la bola i la completa saturació del conjunt va ser bastant insoportable però és el que tenim... Com és habitual el grup surt amb força, d'igual manera que s'obre el darrer treball Arruinando nuestra vida. Durant bona part del concert semblava que estaven prescindint de temes clàssics de la seva carrera i centrant-se exclusivament en l'actualitat del grup d'aquesta manera van caure peces com El Diablo o Miénteme per citar-ne només dos del darrer disc. En aquest punt ja hem comprovat que Molly segueix desafiant en escena, Luis no para de moure's i Pedro, Álvaro i Paco compleixen sense deixar-se notar. Així mateix, també tenim clar que la bola sònica no disminuirà en cap moment deslluint el concert en general i la millora vocal en directe de Molly al meu parer.\nNo és fins a mig concert que comencem a escoltar peces com Vivir es una ilusión, Odio, Hombre del 2000 o fins i tot la recuperació de Basta d'aquell llunyà Sanatoria de Muñecos. El personal encara s'ho va passar millor quan sonaven temes com Para Toda Una Vida, Imagine, Antes y Después o Limítate. La traca final en forma de bisos la van conformar Jodido Facha (no inclosa inicialment al set-list), Tu Medicina i Irracional.\nPer acabar m'agradaria fer notar la eterna impressió del poc respecte que tenen des de "el centro" per qualsevol realitat o això em va suggerir la primera frase de Molly al públic: -"Buenas noches Lérida-Lleida o como coño se llame". Potser és una anècdota o tinc la pell massa fina però mira... em va cridar l'atenció.


El Mercat del Cabanyal celebra el seu 60 aniversari amb magnificència, amb una infinitat d’activitats per a tots els veïns, que tindran lloc el pròxim 19 de maig. Així, i aprofitant la temporada de la clòtxina, el regidor de Comerç, Carlos Galiana, en col·laboració amb Mercavalencia, han organitzat una programació en la qual la gastronomia serà la principal protagonista.\nPrecisament, les activitats començaran amb l’entrada a la plaça del mercat d’una clòtxina geganta (com les fruites de #HortAttack), que marcarà l’inici de la festa, a les 10 del matí. Està previst que es cuinen 4.000 racions de clòtxina, que es repartiran gratuïtament entre el públic assistent a canvi d’un tiquet de compra del Mercat de Cabanyal. Des de València Turisme s’ha subratllat la coincidència d’objectius d’aquesta proposta que encaixa amb el programa Del Tros al Plat; i per açò seran els cuiners que formen part d’aquesta iniciativa els que cuinaran i realitzaran un show cooking amb receptes especials fetes amb clòtxina. La festa acabarà amb la disparada d’una traca correguda de 643 metres, els mateixos que hi ha entre el Mercat del Cabanyal i la platja.\nEl regidor de Comerç i president de Mercavalència, Carlos Galiana, ha assenyalat que aquesta celebració «demostra que el Mercat del Cabanyal segueix amb força després de 60 anys, i que té al davant un futur amb molt per oferir». En pareguts termes s’ha manifestat el president del Mercat del Cabanyal, Francisco Dolz: «Els comerciants del mercat volem celebrar els nostres 60 anys en el barri, el barri mariner de la ciutat; i quina millor manera de fer-ho que amb un producte tan nostre». Dolz ha assegurat que «el Mercat del Cabanyal és el mercat del mar; i la clòtxina valenciana, el nostre producte estrella d’aquesta temporada».\nL’organització de la jornada ha comptat amb la col·laboració de Mercavalència, així com del grup Los Clochinistas, col·lectiu dedicat a valorar aquest mol·lusc valencià i a compartir experiències gastronòmiques. El regidor Galiana ha conclòs subratllant «la importància, per al model d’alimentació sostenible en el qual estem treballant, de marcar les temporades dels productes; per la qual cosa anunciem al consumidor, d’aquesta manera festiva, que a partir d’ara i fins a setembre podran gaudir d’aquest producte tan nostre».


inclou a l'estada\nCan Cirera és una casa de lloguer sencer amb uns serveis inclosos a l'estada que tot seguit us expliquem. Si us surten dubtes o aclariments, estarem encantats de poder-vos ajudar.\nEn aquest espai, hi trobareu una taula de pimpom, dards, a la sala gran hi ha jocs de taula, per dibuixar, jocs infantils, ... A més al jardí podreu disfrutar del seu espai jugant amb pilota, descansant, prenent el sol, i gaudir de les plantes i gespa natural.\nEl jardí està equipat amb una barbacoa, amb graelles i pinces per girar el menjar que vulgueu fer. No s'inclou llenya ni carbó.\nI per suposat espai amb mobles de jardí per menjar a fora.\nDavant mateix de la casa us oferim, sense cost addicional, una zona privada a l'aire lliure, per deixar els cotxes, amb tancat ballat on controlareu l'espai amb una clau.\nServei de wifi 300 MB fibra òptica, gratuït a tota la casa. S'hi accedeix amb una clau exclusiva pels clients.\nLa cuina està totalment equipada amb fugons i forn elèctrics, rentaplats amb pastilles de detergent inclòs, nevera amb congelador, plats, coberts, paelles, olles, cafetera de càpsules Dulce Gusto o clàssica italiana, minipimer, espremador manual de sucs... No hi trobareu menjar, ni sal, ni oli, ...\nCan cirera admet animals de companyia, amb un suplement de 20€ per animal i estada, amb un màxim de 2 animals. Sempre respectant les normes d'higiene i seguretat. Mai deixar els animals sols a la casa.


El preu de la llum es duplica en els últims deu anys\nLa tarifa d'últim recurs, que afecta vint milions de consumidors, puja a partir d'avui un 3,95%\nEl rebut de la llum ha multiplicat per dos el seu import en deu anys i s'ha situat per sobre de la mitjana europea. Espanya és el tercer país europeu on la llum és més cara, per darrere de Xipre i Malta.\nIGNASI PUJOL BARCELONA 01/07/2012 00:00\n260x366 Els ingressos i els costos del sistema elèctric tenen un desequilibri de 24.000 milions. / XAVIER BERTRAL Els ingressos i els costos del sistema elèctric tenen un desequilibri de 24.000 milions. / XAVIER BERTRAL\nLa tarifa d'últim recurs (TUR) elèctrica, a la qual estan acollits 20 milions de consumidors a Espanya -del total de 27 milions de contractes del conjunt de l'Estat-, pujarà un 3,95% a partir d'avui. Aquesta pujada se suma a la d'abril, del 7% de mitjana per a les llars. Aquests increments aplicats durant el 2012, i decidits pel ministeri d'Indústria, suposen que cada usuari paga 66 euros més a l'any en llum (5,5 euros al mes).\nEl preu de l'electricitat a Espanya pràcticament s'ha duplicat en els últims deu anys i s'ha situat molt per sobre de la mitjana europea, segons es desprèn de les estadístiques de l'agència Eurostat. L'any 2001 el cost del quilowatt per hora per a una llar mitjana era de 0,0859 euros a Espanya. El 2011 ja era de 0,1597 euros. La mitjana europea és de 0,1275 euros. Espanya és el tercer país europeu més car, només per darrere de Xipre i Malta.\nQuè hi ha darrere dels increments del preu de la llum? El govern espanyol és plenament conscient que el moment actual no pot ser més delicat per aplicar una pujada del preu de la tarifa, però assegura que es veu obligat a incrementar-ne el preu -fins i tot no descarta noves pujades- per no seguir engreixant el ja desorbitat dèficit tarifari (la diferència entre els costos reals i els ingressos del sistema elèctric), que ascendeix a 24.000 milions d'euros.\nDe fet, l'increment del 3,95% de l'import de la TUR que avui entra en vigor només reflecteix l'increment del 9,3% dels costos de la generació d'energia, determinats en el mercat lliure a través de la denominada subhasta Cesur. Aquesta subhasta determina els preus majoristes de la llum, d'on prové el 50% del rebut domèstic. L'altra meitat correspon als peatges d'accés, fixats pel govern espanyol, que retribueixen el transport, la distribució i les primes a altres fonts d'energia.\nLa prioritat del govern del PP en l'àmbit energètic, des que va accedir al poder el novembre del 2011, és trobar una solució a la bombolla del dèficit tarifari, una fórmula que, paradoxalment, va ser ideada pels populars l'any 2000. El dèficit s'ha anat fent gran en bona part gràcies a les primes dels governs espanyols per a les renovables, que només l'any 2011 van sumar 6.744 milions d'euros.\nEl ministre d'Indústria, José Manuel Soria, va decidir decretar la moratòria sine die de les primes a les energies netes. La pujada del rebut de la llum d'avui reportarà uns ingressos d'entre 800 i 100 milions d'euros.\nEl govern espanyol va establir per llei que no podia generar-se un dèficit superior als 1.500 milions d'euros aquest any i que el 2013 el sistema elèctric espanyol hauria de ser autosuficient.\nEl ministre Soria va prometre que presentaria la seva reforma energètica abans del mes de juliol. Aquesta setmana la patronal Unesa, que agrupa les cinc grans companyies elèctriques que operen al mercat espanyol (Endesa, Iberdrola, Gas Natural Fenosa, EDP i E.ON), va expressar el seu malestar pel retard en la presentació del pla i va urgir l'executiu a prendre mesures.\nEntre les propostes que té sobre la taula el ministeri dirigit per José Manuel Soria hi ha una nova taxa per a les elèctriques i la imposició del cèntim verd als carburants, reclamada des de Brussel·les.\nCal destacar que justament les empreses que conformen Unesa són les finançadores del dèficit de tarifa, és a dir, suporten el deute dels consumidors amb el sistema en el seu balanç.


Colgando de un hilo - Teatre Barcelona\nColgando de un hilo és el primer espectacle de la companyia Di Filippo Marionette.\nVa ser presentat per primera vegada en 2012 en el Teatro Teresa Pamies de Barcelona i, des de llavors, no han parat…. Gràcies a aquest espectacle, la companyia ha pogut viatjar i actuar en circuits professionals de teatre a Itàlia, Espanya, Bèlgica, Suïssa, Àustria, França, Holanda, Alemanya, Argentina, Estats Units, Perú, Grècia i Austràlia, arribant a 400 actuacions!\nUn espectacle sense paraules, es reuneixen molts personatges diferents que expliquen la seva pròpia història, amb els seus moviments. Aquest espectacle és una exploració sobre la respiració i els detalls dels moviments de les marionetes, i com els titellaires poden interactuar amb ells. De vegades profunda, és juganera, encantadora, màgica, poètica i adequada per al nen dins de tots nosaltres.\nAquest espectacle va guanyar el Primer Premio del Jurado i el Cuarto Premio en la Categoría“Joven” en el Festival Kleinkunstfestival de Usedom al juny 2017.


Alumnes de 4t ESO a la final del repte Big Data d’EduCaixa | Page 7 | Bell-lloc\nUn total de 4554 alumnes d’arreu d’Espanya s’han presentat al projecte BigData. D’aquests alumnes presentats s’han presentat al repte BigData 2029 i tan sols 16 equips, un dels quals de Bell-lloc, han estat seleccionats per al repte que té lloc a Barcelona. La jornada ha estat molt productiva ja que els alumnes i professor han pogut conèixer de la mà del departament de TIC de Futbol Club Barcelona el funcionament de drons, samarretes sensoritzades, vídeos panoràmics i gamificació de jugadors, generant KPIs que expliquen els qual permet als entrenadors saber l’estat de cada jugador per tal de poder prendre la millor decisió decisions. Per altra banda, també han visitat el SuperComputador de Catalunya (Marenostrum 4). Tot seguit, s’ha continuat treballant en el projecte presentat amb l’eina de BigData anomensda BigML. Finalment, també s’ha treballat el Repte a la sala del Datató, amb mentors tant del món universitari com del professional amb l’eina BigML amb els DataSources proporcionats, tot creant models de dades i Clusters que expliquen alguna anomalia en les dades que els faci plantejar-se hipòtesis.\nSessió sobre urbanisme a 3r d'ESO\nEl Sr. Jordi Carreras, aparellador de professió, ha impartit una sessió sobre urbanisme als alumnes de 3r ESO emmarcada dins l’assignatura Bell-Domus on realitzen un projecte de disseny del seu propi habitatge.\nAlumnes del Pla d'Excel·lència de 3r ESO a l'empresa BTT Enginyeria\nEls alumnes del Pla d'excel·lència de 3r ESO que participaran a la fase final de la First Lego League han visitat l’empresa BTT Enginyeria de Girona per tal de treballar el prototipus del projecte de robòtica que estan realitzant.\nRobòtics Bell-lloc engega la 6a Micro First Lego League\nEl torneig Micro First Lego League Bell-lloc és un torneig intern del Col·legi classificatori per la fase final de la competició Micro First Lego League de Girona a on hi aniran els 4 equips que obtinguin els millors resultats.


Cautela entre els partits de l'oposició a l'espera de conèixer els detalls de Barcelona World\nLa major part de l'oposició considera que aquesta gran inversió és una bona notícia, sobretot per als partits d'esquerres, que s'oposaven al projecte d'Eurovegas. Però recorden que hi ha moltes incògnites.\nRedacció 07/09/2012 - 13.10 Actualitzat 08/09/2012 - 13.38\nLes reaccions polítiques a l'anunci del macroprojecte Barcelona World no s'han fet esperar. La major part de l'oposició considera que aquesta gran inversió és una bona notícia, sobretot per als partits d'esquerres, que s'oposaven al projecte d'Eurovegas. Però recorden que hi ha moltes incògnites.\nUna de les formacions que més s'ha oposat a la construcció d'Eurovegas a casa nostra, Iniciativa per Catalunya-Verds, s'ha felicitat perquè finalment Eurovegas no s'instal·li al país. El seu líder, Joan Herrera, ho ha atribuït a una victòria de la societat civil i ha assegurat que el govern ha presentat avui el nou projecte per tapar el fracàs que suposa no haver aconseguit captar el macrocomplex d'oci de Sheldon Adelson.\nPel que fa al nou projecte, l'ecosocialista ha destacat que a primer cop d'ull sembla que sigui molt igual al plantejat per Eurovegas i ha dit que esperen conèixer els detalls per valorar-ho amb més profunditat. De moment, però, ha destacat la trajectòria de l'empresari que l'impulsa, amb dues històries de bombolles immobiliàries a l'esquena.\nUna argumentació semblant ha fet servir des del PSC Rocío Martínez-Sampere, que ha avisat que cal mirar la lletra petita, perquè encara hi ha moltes incerteses, i poden haver-hi riscos: "S'ha de tractar amb certa prudència fins que no coneguem tots els detalls de la inversió i la seva solvència perquè poden estar contaminats per Eurovegas. Això no pot ser una partida de pòquer. I el que no pot fer el govern és alimentar una nova frustració per tapar-ne una altra".\nOriol Junqueras, d'Esquerra Republicana de Catalunya, s'ha manifestat en termes similars per valorar la notícia d'aquesta inversió. Per una banda, satisfacció pel fet que Eurovegas no acabi ocupant els terrenys del Parc Agrari del Delta del Llobregat. Un triomf, ha dit, de la ciutadania.\nRespecte al nou projecte, i a falta de saber-ne tots els detalls, el president d'ERC creu que serà positiu si aporta un turisme de qualitat i amb valor afegit. Tot i això, ha afirmat que s'hi mostraran en contra si es basa en l'especulació i hipoteca el futur del país.\nDes del Partit Popular Català, Alícia Sánchez-Camacho ha valorat positivament l'anunci del projecte tarragoní, però considera un "fracàs" del govern no haver aconseguit una inversió per a Barcelona i el Baix Llobregat. En aquest sentit, ha instat Mas a explicar per què no ha lluitat fins al final per Eurovegas, ja que per ella "no hi ha dues inversions incompatibles".


El tècnic, de 39 anys, va entrenar quinze temporades el planter masculí i signa per a les pròximes dues, amb una tercera d'opcional i serà presentat oficialment en els propers dies\nTal i com ha comunicat el portaveu del Club, Josep Vives, després de la reunió de la Junta Directiva d’aquest dilluns, Fran Sánchez serà el nou entrenador del Barça Femení les dues pròximes temporades, fins al 2019, amb opció a una tercera i serà presentat oficialment en els propers dies.\nNascut a Barcelona el 27 d’octubre del 1977, Fran Sánchez va dirigir durant quinze temporades equips del futbol formatiu barcelonista. Concretament del 1997 al 2012. Posteriorment va ser director tècnic de la selecció de Bahrein durant dues temporades i també assistent del Maccabi de Tel-Aviv.\nMarkel Zubizarreta serà el Manager Esportiu\nVives també a explicat que Markel Zubizarreta serà el nou Manager Esportiu del futbol femení. A les dues darreres temporades, Zubizarreta havia exercit com a responsable de la gestió esportiva dels equips de futbol femenins. Té 30 anys i va estudiar INEF i un Màster de Gestió Esportiva.


MiratJazz tanca el Va de Masos dels Festivals de Música de Calonge\nBaix Empordà - 02/09/2021 - 18:12\nEl concert tindrà lloc el pròxim dimarts 7 de setembre a les 20 h, a Torre Lloreta (Veïnat dels Tinars)\nImagen 1 de 1 - MiratJazz\nLa banda de música MiratJazz actua el pròxim dimarts 7 de setembre a les 20 h a Torre Lloreta (Veïnat dels Tinars), dins de la proposta Va de Masos!, en el quart i últim concert dels Festivals de Música de Calonge – Espectacles tot l’any, un cicle de quatre concerts –un cop al mes- que es fan a diferents espais emblemàtics i de gran interès i bellesa del municipi. Les entrades es poden adquirir al web www.festivalsdecalonge.cat, a un preu de 12 € per als no-socis, 10 € per als socis, 6 € entre els 6 als 16 anys (ambdós inclosos) i és gratuït per als menors de 6 anys.\nLa proposta Va de Masos!, és una barreja entre la música, la cultura i la terra, i té com a objectiu oferir una programació de qualitat i proximitat i acostar el públic a racons sovint desconeguts del municipi. Nascuda als carrers de Barcelona l’any 2003, MiratJazz és una banda de música amb una trajectòria força consolidada, ja que ha actuat als Festivals de Jazz de Barcelona, de Sant Boi i Sant Pol de Mar, entre d’altres. Jay Wallis (trompeta i veu), Òscar Font (trombó i veu), Francesc Puig (clarinet), Roger Canals (banjo i veu), Oriol González (contrabaix) i Dani Lévy (washboard) són els sis músics que conformen una banda caracteritzada per la seva conversió farandulera amb els espectacles de carrer. El diferencial toc d’humor i simpatia de MiratJazz, sota tres veus que canten en anglès i en català i la instrumentalització típica del dixieland, et transportarà, com si fos un miratge, als carrers de Nova Orleans de principis de segle XX.\nL'actuació de MiratJazz és la darrera de les quatre que engloben el cicle Va de Masos!, el nou format dels Festivals de Calonge - Espectacles tot l'any, una oportunitat única per assaborir a fons les diverses propostes artístiques al mateix temps que l'espectador s'endisna en paisatges poc coneguts.


Com transformar el lloc on estudies en un espai Feng Shui? | Notícies | Preparats, Llestos, Universitat\nEts una d'aquestes persones que prefereix estudiar a casa abans que anar a la biblioteca? Si és així, segurament estudies a la teva habitació o en una zona comuna, com la sala d'estar o la cuina. Si notes que en aquest espai no t'acabes de concentrar, aquest article és per a tu!\nHas sentit mai a parlar del Feng Shui? Aquesta tècnica, creada pels emperadors xinesos, es basa en la correcta distribució de l'ambient i mobiliari, per tal d'aconseguir una sensació de relax i energia positiva. Si ho apliques, pots notar un canvi molt important a les teves notes!\n6 bases per aconseguir l'excel·lència i convertir el teu lloc d'estudi en un espai Feng shui\nLa majoria d'aquestes tècniques les pots aplicar sense gastar ni un cèntim!\nDelimitació: una de les primeres coses que necessites saber sobre l'espai segons el Feng shui és que ha d'estar delimitat. Definir quina serà la zona d'estudi i utilitzar-la només per aquest motiu provoca que la teva ment tingui programat que, en el moment que entres en aquella zona, s'activi el "mood" d’estudi. La correcta separació es pot fer amb objectes, amb il·luminació o, si és possible, en una habitació dedicada només a això.\nOrdre: bàsic i obvi! La zona d'estudi ha d'estar organitzada i ordenada! Sabem que de vegades no és fàcil mantenir l'habitació al 100% ordenada, però el desordre pot acabar trencant l'energia i tranquil·litat de l'espai. Si ho tens net i organitzat, treballaràs millor i evitaràs l'angoixa.\nElement i ubicació: el Feng Shui recomana tenir el control de la zona d'estudi. És per això que tenir vistes a la porta i finestra afavoreix molt. També és recomanable no tenir una prestatgeria just a sobre ni tenir la taula de cara a la paret, sinó en perpendicular.\nLa il·luminació: la llum natural, tant directa com indirecta, és la més favorable per concentrar-te i generar noves idees. En hores d'estudi on no és possible tenir llum natural, el centre de la taula ha d'estar sempre il·luminat amb uns colors més blancs que la resta de la sala, per millorar la lectura. Si treballes amb un ordinador, es recomana tenir una llum de sal ben a prop perquè ajuda a contrarestar les fortes llums de les pantalles i, a la vegada, neteja i purifica l'ambient gràcies a les seves propietats naturals.\nLa natura i les olors: tant si tens vistes a la natura com si tens alguna planta a l'habitació, t'ajudarà a crear un ambient càlid, d'energia, harmonia i tranquil·litat que pot afavorir l'estudi. Algunes flors i plantes també generen olors i fragàncies positives, com les relacionades amb la terra, la llimona, la taronja o l'arbre del te.\nEls colors: les tonalitats són fonamentals per crear estats d'ànim i les utilitzem constantment per expressar la nostra personalitat o sentiments a l'hora de vestir. També pots fer-los servir per crear diversos ambients i així separar l'estudi del descans. A la zona de dormitori, es pot optar per colors que afavoreixen el descans: tons grocs, roses i beix són els més indicats. A la zona d'estudi, els verds, blaus i malves, però sempre clars! Aquests colors afavoreixen la concentració, la serenitat i la creativitat.\nSi segueixes aquests consells, segur que la teva capacitat d'estudi augmentarà! Et sentiràs amb més ànims d'assumir la feina i notaràs menys cansament al final. Esperem que puguis adaptar-ho al màxim per tenir un millor rendiment i treure les notes que desitges!


La Cuirassa: El call de Lleida - L'Univers jueu a Lleida - BiblioGuies at Universitat de Lleida\nL'Univers jueu a Lleida: La Cuirassa: El call de Lleida\nLes excavacions arqueològiques\nEls treballs d’urbanització realitzats a l’antic barri del Seminari entre la primavera de 2015 i l’estiu de 2017 sobre una superfície de més de 6000m2, han permès recuperar importants restes de l’antic barri de la Cuirassa, habitat per l’aljama jueva de la ciutat de Lleida entre els segle XII i XV.\nTant continent com contingut descobert en aquest indret de la Cuirassa de Lleida, es converteixen en un dels testimonis més reveladors i valuosos arqueològicament que tenim sobre el llegat dels jueus a la Corona d’Aragó.\nUns valors amb una gran potencialitat futura que ens aportarà una visió de conjunt extraordinària sobre la forma de vida dels jueus a les ciutat baix medievals.\n(Xavier Payà. Arqueòleg municipal)\nHebrew deeds of Catalan Jews, 1117-1316\nPublicació: Barcelona [etc.] : Societat Catalana d'Estudis Hebraics : Patronat Municipal Call de Girona,\nInformació: traducció de l'anglès i de l'hebreu per Eduard Feliu\nCristianos y judíos en contacto en la edad media : polémica, conversión, dinero y convivencia per Flocel Sabaté et Claude Denjean\nPublicació: Lleida : Milenio\nRestauració de l'aixovar d'una casa cremada\nEl laboratori d'Arqueologia de la UDL\nVisita a la Cuirassa\nLes restauracions de la Universitat de Lleida\nLa casa del Pogrom\nLes restes arqueològiques s’han trobat en dos punts: en l’àmbit del carrer Maranyosa, s’han descobert vestigis del que podria ser el petit taller d’un jueu dedicat a la fabricació de pergamins.\nEls jueus van ser els traductors dels textos àrabs per als cristians i l’antic Estudi General, al costat de la parròquia de Sant Andreu, era molt a prop del Call.\nEls estudiant compraven els pergamins als jueus\nA les excavacions s’han localitzat dipòsits per submergir les pells i per tenir aigua corrent molt semblants als de les adoberies de la rambla de Ferran.\n(Paeria de Lleida. Urbanisme)\nPassejant per la Cuirassa\nAra es pot passejar per l’antiga cuirassa i veure alguna de les restes integrades en la urbanització, gaudir d’imatges textos i restitucions que expliquen els resultats d’excavació.\nUns elements que formen part del projecte de difusió cultural que inclou “Les Veus de la Cuirassa”, on, a partir de codis QR, diversos personatges habitants del call expliquen aspectes de la vida, les costums i la cultura hebraica.\n(Xavier Payà/Marta Morán. Arqueòlegs)\nPeces trobades a la casa del Pogrom\nMalgrat que l’evidència arqueològica demostra que el pogrom va tenir importants conseqüències residencials al call la història dels jueus a Lleida continuaria un segle més fins a la seva expulsió el 1492.\nEl pati ocupat per la casa del pogrom i el de sota de la plaça cuirassola al costat sud del carrer del Soquet no es tornarien a edificar residencialment fins al segle XVIII. Malgrat l’abandó i destrucció de cases i albergs els carrers es van mantenir i el del Soquet, fins i tot ampliat i pavimentat de nou al segle XV, al mateix temps que es reforçaria el mur de contenció de la plaça cuirassola.\nEntrevista Ana Loriente i Xavier Payà\nEscucha "'ENTREVISTA' Ana Loriente i Xavier Payà, arqueòlegs "La Cuirassa serà un altre lloc de memòria històrica de Lleida"" en Play SER\nLa recuperació del call de Lleida\nEl projecte del nou parc urbà de La Cuirassa, com el seu propi nom indica, va néixer amb la ferma voluntat de recuperar una història perduda. La història de l’antic call de la ciutat que ha posat definitivament Lleida en la nòmina de ciutats que difonen el seu llegat medieval jueu.\nEn la baixada de la plaça del Seminari, s’ha recuperat una seqüència urbanística que pot datar de finals del segle XII; un carrer serpentejant que, segons l’arqueòleg Xavier Payà, podria donar sortida al carrer Cavallers i on és visible el canal de drenatge central i els baixants imbricats a la façana de les cases que recollien l’aigua que queia sobre les teulades.\n(Paeria de Lleida. 17/09/15)\nUn tomb per la Cuirassa\nTurisme de Lleida: La Cuirassa\nUna de les peces més espectaculars de l’aixovar és un suport de tenalla en forma de maqueta arquitectònica que reprodueix una casa andalusina o palauet andalusí. Al primer pla de la façana podem veure les columnes amb els arcs polilobulats i les figures zoomorfes aplicades (cànids i un lleó) vidrats amb òxid verd per ressaltar la plasticitat i donar volum a la composició arquitectònica. Al fons les portes amb arcs de ferradura i la paret decorada amb motius estampats i incisos que també decoren el peu i la vora dels laterals on cal destacar l’obertura de dues finestres\n<< Anterior: La sinagoga


Els meus primers llibres. Recomanats - Llibreria El Cucut - Llibreria Online de L'Empordà - Comprar llibres\n/ Els meus primers llibres. Recomanats\nEls meus primers llibres. Recomanats\nUn petonet al nas, un petó gegant, una moixaina delicada ... per als animals. Però, per a qui serà el petó més dolç?. VIRGINIE ARACIL BAULA EDICIONS dilluns, 1 de juliol de 2019\nAutor: VIRGINIE ARACIL Editorial: BAULA EDICIONS Llançament: 01/07/2019 Ho demanem a l'editor\nAutor: YAYO KAWAMURA Editorial: CRUILLA EDITORIAL Llançament: 01/03/2019 Disponible\nEntreu en els escenaris pop-up d'un dels darrers títols de la col·lecció Minipops: el conte de l?aneguet lleig. Una visió moderna i sintètica dels contes clàssics més populars. MERITXELL MARTI & XAVIER ... COMBEL dimecres, 1 d'agost de 2018\nAutor: MERITXELL MARTI & XAVIER SALOMO Editorial: COMBEL Llançament: 01/08/2018 Ho demanem a l'editor\nEntreu en els escenaris pop-up d'un dels darrers títols de la col·lecció Minipops: la tradició dels Reis d?Orient. Una visió moderna i sintètica dels contes clàssics més populars. MERITXELL MARTI & XAVIER ... COMBEL dimecres, 1 d'agost de 2018\nEL GRAN LLIBRE DE LES PESSIGOLLES\nDEDIEU ZAHORI BOOKS dilluns, 12 de març de 2018\nAutor: DEDIEU Editorial: ZAHORI BOOKS Llançament: 12/03/2018 Ho demanem a l'editor\nPapá Oso y Mamá Osa tenían tres ositos a los que querían por igual. Pero un dia los pequeños osos se preguntaron si realmente los tres eran tan maravillosos y tan favoritos como le... SAM MCBRATNEY KOKINOS, S.A. dilluns, 1 de maig de 2017\nAutor: SAM MCBRATNEY Editorial: KOKINOS, S.A. Llançament: 01/05/2017 Ho demanem a l'editor\nEntreu en els escenaris pop-up d’aquest nou títol de la col·lecció Minipops i descobriu la llegenda de Sant Jordi com mai l’havíeu vist. MERITXELL MARTI & XAVIER ... COMBEL dimecres, 1 de febrer de 2017\nAutor: MERITXELL MARTI & XAVIER SALOMO Editorial: COMBEL Llançament: 01/02/2017 Disponible\nEntreu en els escenaris pop-up de les set cabretes amb aquest nou títol de la col·lecció Minipops. Una petita joia que ens ofereix una visió moderna i sintètica dels contes clàssic... MERITXELL MARTI & XAVIER ... COMBEL dissabte, 1 d'octubre de 2016\nAutor: MERITXELL MARTI & XAVIER SALOMO Editorial: COMBEL Llançament: 01/10/2016 Disponible\nEntreu en els escenaris pop-up de la caseta de xocolata de Hansel i Gretel amb aquest nou títol de la col·lecció Minipops. Una petita joia que ens ofereix una visió moderna i sintè... MERITXELL MARTI & XAVIER ... COMBEL dissabte, 1 d'octubre de 2016\nSóc l'Espiet, un ocell tan curiós com tu. M'agrada molt volar però encara m'agrada més aturar-me als llocs per saber tot el que hi passa. Si mires bé, em trobaràs en una casa de pa... ROSER CAPDEVILA ANGLE EDITORIAL dissabte, 1 d'octubre de 2016\nAutor: ROSER CAPDEVILA Editorial: ANGLE EDITORIAL Llançament: 01/10/2016 Disponible\nSóc l'Espiet, un ocell tan curiós com tu. M'agrada molt volar però encara m'agrada més aturar-me als llocs per saber tot el que hi passa. Si mires bé, veuràs com segueixo dos nens ... ROSER CAPDEVILA ANGLE EDITORIAL dissabte, 1 d'octubre de 2016\nUN DIA A L'ESCOLA Què hi passa a l'escola durant el dia? A les 7 del matí l'escola està tancada. Encara no hi ha arribat ningú. A les 8, ja hi ha els primers nens i nenes, que llegeixen, juguen i pa... PEPITA SUBIRA CRUILLA EDITORIAL dilluns, 1 de juny de 2015\nAutor: PEPITA SUBIRA Editorial: CRUILLA EDITORIAL Llançament: 01/06/2015 Ho demanem a l'editor\nSegur que no heu conegut mai una Rínxols d’Or tan divertida com la que ens proposen els autors d’aquesta nova visió del conte clàssic! Endinseu-vos en els escenaris pop-up d'aquest... XAVIER SALOMO & MERITXELL... COMBEL EDITORIAL dimecres, 1 d'octubre de 2014\nAutor: XAVIER SALOMO & MERITXELL MARTI Editorial: COMBEL EDITORIAL Llançament: 01/10/2014 Ho demanem a l'editor\nUna visió moderna i sintètica d'un dels contes clàssics més populars: La Caputxeta Vermella. Cinc escenaris pop-up que, com en un teatrí, representen l'essència i la màgia del cont... XAVIER SALOMO & MERITXELL... COMBEL EDITORIAL dimecres, 1 d'octubre de 2014\nAutor: XAVIER SALOMO & MERITXELL MARTI Editorial: COMBEL EDITORIAL Llançament: 01/10/2014 Disponible\nUna visió moderna i sintètica d'un dels contes clàssics més populars: Els tres porquets. Cinc escenaris pop-up que, com en un teatrí, representen l'essència i la màgia del conte tr... XAVIER SALOMO & MERITXELL... COMBEL EDITORIAL dimecres, 1 d'octubre de 2014\nCelebra la castanyada menjant castanyes, moniatos i panellets i cantant la cançó La castanyera! MARTA MONTAÑA EDITORIAL BARCANOVA, S.A. diumenge, 1 de setembre de 2013\nAutor: MARTA MONTAÑA Editorial: EDITORIAL BARCANOVA, S.A. Llançament: 01/09/2013 Ho demanem a l'editor\nLa oruga era muy pequeña, pero tenía un hambre enorme. Así que se pasó todo este cuento comiendo, atravesando página tras página. Hasta que finalmente se convirtió, como todas las ... ERIC CARLE KOKINOS, S.A. dimecres, 1 de febrer de 2012\nAutor: ERIC CARLE Editorial: KOKINOS, S.A. Llançament: 01/02/2012 Ho demanem a l'editor\nArriba el carnaval! Els animals es preparen, cadascun es disfressa... Però de què? Endevina!Un llibre d’imatges divertides i plenes de color, per a llegir, per a jugar, sol, en com... MARIANNE DUBUC EDITORIAL JUVENTUD, S.A. dimarts, 1 de novembre de 2011\nAutor: MARIANNE DUBUC Editorial: EDITORIAL JUVENTUD, S.A. Llançament: 01/11/2011 Ho demanem a l'editor\nVEIG VEIG QUI VEUS\nVEIG VEIG QUI VEUS Llibre animat ple de sorpreses. Busca entre les finestretes i aixeca les solapes. Els infants s'ho passaran bé jugant a endevinar qui s'amaga realment darrera cada solapa. GUIDO VAN GENECHTEN BAULA EDICIONS dissabte, 1 de gener de 2011\nAutor: GUIDO VAN GENECHTEN Editorial: BAULA EDICIONS Llançament: 01/01/2011 Ho demanem a l'editor\nDavant de cada paraula... una imatge. Amagada en cada imatge... una paraula. Un llibre d'imatges que despertarà la imaginació dels més petits. Un original llibre d'imatges per a j... MARIANNE DUBUC EDITORIAL JUVENTUD, S.A. dissabte, 1 de maig de 2010\nAutor: MARIANNE DUBUC Editorial: EDITORIAL JUVENTUD, S.A. Llançament: 01/05/2010 Disponible\nUn cavaller, un drac i una princesa: vet aquí lallegenda de sant Jordi!Conte clàssic il·lustrat esplèndidament i amb frasescurtes, plenes de tendresa i humor, amb el qual elsinfant... NURIA PRADAS & MARTA MONT... EDITORIAL BARCANOVA, S.A. dilluns, 1 de març de 2010\nAutor: NURIA PRADAS & MARTA MONTAÑA Editorial: EDITORIAL BARCANOVA, S.A. Llançament: 01/03/2010 Disponible


Joan Roma: BORREDÀ - BUTLLETÍ INFORMEM- DES.2013\nBORREDÀ - BUTLLETÍ INFORMEM- DES.2013\nBUTLLETÍ MUNICIPAL – INFORMEM --- NÚM 4 – DESEMBRE 2013.\nBANC D’ALIMENTS – ES SOLIDARITAT, NO CARITAT\nEls que ja tenen una certa edat recordaran antigues campanyes per “anar a fer llenya” al bosc, per repartir entre diverses persones grans, soles o malaltes, i així evitar que passessin fred durant els llargs hiverns.\nAltres persones del poble, a títol individual ajudaven en la neteja de les cases, donant alguns productes dels horts, pagant algunes factures de botigues,etc. I botiguers que perdonaven factures, a aquestes persones necessitades.\nEren temps durs per a tothom, i semblava no havien de tornar. Han passat els anys, i des de l’ajuntament hem cregut indispensable organitzar la solidaritat, mentrestant duri aquesta dura etapa de crisis a nivell local i global.\nPer això, hem constituït un Banc d’Aliments, on es guarden tots els productes que la gent dona, a nivell individual o col·lectiu. Borredà, sempre s’ha distingit per l’enorme sentit de solidaritat, envers els propis habitants o per altres que ni coneix. Ho hem vist, durant la guerra de Bòsnia, o amb recaptes per Cárites, Creu Roja, Banc de Sang, Marató de TV 3, etc,etc.\nDoncs bé, ara toca pensar en els casos que tenim aquí en el poble. Son pocs, però reals. La responsabilitat en l’estudi de cada cas, correspon a la treballadora social. Porta ja molts anys en el poble i se’l coneix bé. Es ella la que proposa les actuacions a fer, i en cas de dubte o en cas de decisions de més volum, les consulta amb l’alcalde i la regidora de benestar social. No es dona mai diner en efectiu. Si cal pagar algun deute, comprar alguna cosa, és ella mateixa la que disposa del diner per resoldre el tema. L’ajuntament té una partida del pressupost per aquests casos, i també rep ajuda de la Diputació de Barcelona. Per tant, les ajudes econòmiques son les més estudiades, controlades i resoltes directament.\nPel que fa aliments, s’estableix un règim de necessitats, i en funció del resultat, s’entreguen periòdicament, fins que la situació d’urgència queda resolta. Cada setmana es revisa la situació i la necessitat.\nEn un poble petit ens coneixem tots, i el control és molt rigorós, de manera que “anar de bars”, refusar una feina, o tenir despeses considerades supèrflues, comporten revisar les ajudes i si cal, reduir-les o suprimir-les. Igualment es té en compte l’existència de nens per actuar en altres camps com és el del material escolar, vestimenta ,etc, per evitar situacions no desitjades.\nVolem deixar clar, doncs, que qui rep ajuda és perquè realment la necessita. I el control és rigorós, constant i adequat . Tot el que la gent dona, passa al magatzem municipal. En aquest sentit agraïm les aportacions individuals, i totes aquelles que les entitats del poble han recollit aprofitant festes, curses, concerts, etc. Que sàpiguen que el seu destí és el previst. Aquestes actuacions duraran mentrestant siguin necessàries. La crisis està lluny d’acabar i no podem deixar a la seva sort, famílies senceres, o persones soles i desvalgudes. Aquesta és una prioritat clara de l’ajuntament, a l’igual que ho és vetllar per la qualitat de vida de les persones grans. Exercim la solidaritat, no la caritat.\nBORREDÀ A TV 3.\nEl passat mes de novembre l’equip de la productora que fa el programa “El foraster” de TV3, va estar en el poble. En primer lloc per veure si Borredà tenia prou interès per ser un dels pobles elegits, i una vegada decidit, per gravar el programa. Durant 3 dies varen voltar pel poble, per dintre i per fora, i varen obtenir imatges i declaracions de les persones que varen creure adients. Després, en el Local Puigmal, es va fer l’acte final, de resum de tot el vist i gravat.\nBen aviat sabrem el dia que el passaran per TV3. L’ajuntament ja n’informarà degudament a les cartelleres municipals, i també en el web, i per altres mitjans tecnològics.\nEs una bona promoció del poble, i de ben segur atraurà molta gent, que encara no el coneix. Es per aquest motiu que l’ajuntament va considerar oportú facilitar tots els mitjans per dur-lo a terme i col·laborar en les despeses d’acollir l’equip de 8 persones que varen venir a fer el programa.\nAquest és un dels programes nous de TV 3 de l’actual temporada, amb un excel·lent resultat de públic, de manera que més de 600.000 persones el veuran, i recordaran les imatges d’un poble bonic a nivell paisatgístic i arquitectònic, i una gent acollidora. Qualitats que molta gent d’arreu del país voldran comprovar personalment. D’aquí la decisió de participar-hi entusiàsticament.\nCAMPANYA MILLORA ESGLÉSIA PARROQUIAL.\nTot i la separació clara de poders, l’ajuntament, sempre que ha estat necessari, ha col·laborat a tenir l’església en perfectes condicions. Ho va fer restaurant el campanar, o ajudant en altres millores de l’edifici .\nEn aquests moments, s’ha tramès escrit al Rector de la Parròquia, Mn, Melitó Tubau oferint la participació en dos temes importants. Un, el de vetllar per la seguretat de l’edifici, a la vista d’algunes esquerdes aparegudes en diversos indrets de l’interior. En una primera inspecció, tot fa pensar en el resultat del fred /calor, que ha esquerdat el guix, sobretot en la part de l’altar del Santíssim, i a la part interna del Rosetó. S’ha demanat posar “testimonis” per així comprovar la estabilitat al llarg dels anys.\nUn segon tema fa referència al precari estat de la majoria de bancs. Molts provenen de donacions fetes 100 o 150 anys enrere, i per tant han arribat al final de la seva vida útil. Seria convenient canviar-los per altres de nou, i segurament una bona campanya conjunta de la Parròquia i l’Ajuntament, permetria trobar famílies, persones o col·lectius disposats a comprar-ne de nous. N’hem parlat amb Mn. Gregori, i estem a l’espera de la decisió de Mn. Melitó, en tant que rector per dur-la a terme.\nPer últim, seria també interessant poder protegir la part inferior de les pintures laterals, per evitar danys, col·locant algun vidre o material similar que les protegeixi. Oportunament Parròquia i Ajuntament informarem de tot plegat.\nSeguint el pla de millores en alguns indrets del poble, la brigada municipal ha canviat l’antiga barana de fusta, per una de ferro , situada en el passadís del carrer Barcelona al camp de futbol.\nHem aprofitat una subvenció de la Diputació de Barcelona per fer aquest canvi que té dos objectius. Per una banda, millorar la seguretat, i adaptar la barana a la nova normativa, tal com ja varem fer en un altre tram de la mateixa zona, i també per substituir una barana que ja mostrava el pas del temps.\nTambé la brigada procedirà a pintar de nou la pista i les grades de l’Amfiteatre Cívic que serveix de pati a l’escola; i de pista de basquet o patinatge al llarg de tot l’any. Es pintarà amb els mateixos colors de quan es va inaugurar: de vermell la pista i de gris les grades. També es substituiran els planxers i cistelles de bàsquet, força malmeses pels anys transcorreguts. El nou material el paga la Diputació de Barcelona.\nUna altra millora provisional, s’ha dut a terme, a la teulada dels nínxols que contenen la fosa comuna, en el cementiri. Algunes bigues estaven podrides i s’han canviat per altres de noves. Al mateix temps s’ha refet tota la teulada. Aquesta reparació s’ha fet a l’espera de que l’ajuntament hagi recuperat tots els nínxols vells i pugui emprendre la reforma dels dos blocs situats a banda i banda de la capella. En aquell moment es decidirà el nou emplaçament de la fosa comuna.\nESCUT DE PUNTA AL COIXÍ.\nL’any passat , en motiu de la trobada de puntaires,l’alcalde va llençar un repte a diverses puntaires del poble, en el sentit de demanar si serien capaces de fer l’escut de Borredà, de punta al coixí.\nAquell repte s’ha dut a terme d’una manera magistral, i en la trobada d’aquest any, les puntaires varen oferir el quadre a l’ajuntament.\nAquest quadre figura a la Sala de Plens, en un lloc destacat, i compleix el protocol de tenir l’escut del poble, en el lloc més important de la casa consistorial i al mateix temps és una mostra original de tenir-lo de punta al coixí.\nLa donació la va fer la colla de punta al coixí de Borredà, i les puntaires que el varen realitzar son Rosa Ma. Soler , Sílvia Tarruella, Rosa Rota i Remei Sañas.\nEn els mesos de setembre i octubre s’han dut a terme 3 jornades de neteja de diferents trams de la Riera de Merlès, en un dels quals va participar l’ajuntament de Borredà, aportant-hi, vehicle, els 3 membres de la brigada i l’alcalde.\nLa iniciativa va anar a càrrec de particulars, en un cas i de l’entitat ADEFFA, de Camadoca ( Santa Maria de Merlès) en els dos altres.\nEn aquestes tres jornades es va recollir un enorme volum de deixalles de tota mena, resultat de la presència de milers de persones al llarg de tot l’estiu, en un tram d’uns 10 quilòmetres. La distància que va de l’Hostal de Sant Cristòfol ( Sta. Ma. Merlès) fins l’Hostalet ( Les Llosses) passant pel Cobert de Puigcercós ( Borredà).\nEl treball de tots aquests voluntaris ha permès deixar tota la riera neta, confiant en que les mesures que s’estan estudiant per part dels ajuntaments afectats, amb la Generalitat, permetran reduir el nombre d’usuaris, i sobretot penalitzaran els comportaments incívics en aquesta zona.\nAquest és un espai protegit, i ens correspon a tots fer-ho possible. Els ajuntaments, han iniciat ja uns nous contactes per aconseguir una normativa que pugui ser aplicada l’estiu vinent.\nBORREDÀ: UNA ESCOLA DE QUALITAT.\nEls avantatges d’una escola petita es comproven, de seguida, amb una atenció personalitzada a tots els alumnes, cosa impossible en una escola gran.\nDes de fa anys l’escola, ha merescut diversos premis per la qualitat de l’ensenyament i per la diversitat de la seva acció educativa. S’ha apuntat a tots els experiments educatius, per l’afany d’aportar noves experiències als alumnes i professors.\nL’escola disposa d’unes instal·lacions realment úniques, a nivell de comarca, consistents en aules grans , ben equipades i lluminoses. Sales de tallers, biblioteca, equipament informàtic, etc, i servei de menjador, en bona part subvencionat.\nLes instal·lacions de pràctica esportiva i de lleure, envolten l’escola, i permeten l’exercici de tota mena d’activitats, durant les hores escolars, o ja fora d’horari.\nLa seva integració en la ZER, juntament amb Vilada, permet disposar de professorat itinerant i complementar l’acció educativa dels mestres directament lligats a l’escola. Realment val la pena aprofitar la dotació de professorat, per donar la millor educació als nostres nens i nenes. I val la pena participar en tots els plans educatius que s’han posat en marxa, per aconseguir un nivell escolar, molt per damunt d’altres escoles.\nCANVIS D’ADRECES, DOMICILIACIONS, ETC.\nPer evitar rebuts incorrectes d’impostos, taxes, etc, recordem que tothom qui compri una casa o un pis, ha de venir a l’ajuntament a fer el canvi de titular. Es a dir, ha d’omplir uns impresos explicant que és el nou propietari de la casa o el pis, i per tant, els rebuts d’aigua, recollida de deixalles, TV per cable ( si en té) etc, han de venir a nom seu, i no de l’anterior propietari.\nEl mateix ha de fer per l’IBI ( contribució urbana) o per l’IVTM ( impost de vehicles) etc. Aquestes modificacions sempre s’han de fer per escrit, a les oficines de l’Ajuntament, o a les de l’OGT ( organisme de gestió tributària) de la Diputació de Barcelona, situada al C/ Gran Via de Berga.\nSense aquesta comunicació per escrit, els rebuts continuaran arribant a nom de l’anterior propietari, amb tot el que comporta de problemes, o imposició de recàrrecs, sinó es paguen en els terminis previstos.\nRecordem els horaris d’atenció al públic per part de l’Ajuntament: Dilluns i Dimecres de les 16 a les 19 hores, i els Divendres de 10 a 13. Tel. 93 823 91 51.\nPel que fa la OGT ( Contribucions) a Berga, tenen obert tots els dies de la setmana de les 9 a les 14 hores. Tel. 93 472 91 20.\nSENYALITZACIÓ TRAVESSIA URBANA\nA la vista de la suspensió del projecte de variant a la Crtra. Berga – Ripoll, al seu pas per Borredà, per falta de diner, per part de la Generalitat, l’ajuntament ha iniciat els tràmits per millorar la senyalització i evitar possibles accidents.\nEn aquest sentit, es va trametre escrit a la Direcció General de Carreteres demanant diverses actuacions de caràcter urgent. Una ja s’ha acomplert, consistent en col·locar senyalització vertical a l’inici i final de la travessia advertint del pas de transeünts. Tot seguit s’ha de posar rètols de limitació de velocitat a 30 quilòmetres /hora en aquest tram. I a continuació , 3 passos de vianants.\nLa petició de l’ajuntament va ser que els 3 passos els fes la Generalitat, però en principi varen dir que no tenien pressupost i s’està negociant la seva construcció, puix que Carreteres proposa que siguin elevats. Això incrementa notablement el cost, de manera que d’entrada els voldríem pintar l’ajuntament i més endavant, convertir-los en elevats.\nEls passos de vianants van a l’entrada del poble, per travessar la carretera i anar cap a la zona industrial de la fàbrica de baix. Un segon pas va per travessar a l’alçada de Cal Vives. I el tercer pas, és a l’alçada de la Baixada del Vinyal. D’aquesta manera travessar la carretera serà molt més segur que fins ara.\nTambé s’ha encarregat al tècnic municipal la redacció del projecte de Millora de la Travessia Urbana, per adequar-la a les normes de seguretat . Una vegada disposem del projecte, l’aprovarem inicialment i en farem exposició pública, al mateix temps que es tramitarà davant la Generalitat. Una vegada tot aprovat, demanarem una subvenció a Diputació o Generalitat per poder-lo executar, el més aviat possible.\nEn nom propi i del Consistori que presideixo, us desitjo unes Bones Festes de Nadal i un millor Any Nou. Son temps difícils, aquests, però amb solidaritat, esforç i constància, ens en sortirem. Una molt cordial salutació a tots i totes.


La virga d’ERC |\nLa virga d’ERC\nPosted on 26 Novembre 2008 by jordidalmau\nLlegeixo de matinada que el sr. Carod no descarta tornar-se a presentar com a candidat d’ERC a la presidència del nostre Govern. Em cau més aviat bé, el Carod. Un cop vam parlar pocs segons. Fou a la Seu, en un acte de suport al Jordi Ausàs. En acabar, m’hi vaig atansar i li vaig donar un exemplar del meu llibre de poesia amb una dedicatòria que deia si fa no fa: “Al Josep Lluís,/ amb reconeixement,/ no sempre acord,/ però encara confiança”. Ha passat el temps, i he de dir que ho mantinc tot menys la confiança. No en ell com a persona, que no el conec, sinó com a líder d’un partit que practica una estratègia nacional equivocada. En possibilitar el segon tripartit, el sr. Carod va presentar la seva decisió en forma de metàfora meteorològica: la feina nacionalitzadora d’ERC al Govern serà una pluja fina, d’aquella que cau sense estridències i fa saó. La idea era bona, però en dos anys de tripartit 2.0 no en veig els fruits. El nostre Govern no trobo que avanci cap a la reconstrucció nacional del país, sinó més aviat cap a la tebior anestesiant. Algun escarafall desafortunat, com la resposta a l’editorial del The Economist, i poca cosa més. La metàfora carodiana es pot estirar fins a girar-se en contra seva: la pluja fina, si n’és massa, es converteix en virga, un terme que no trobo al DIEC però que s’usa en meteorologia per referir-se a la precipitació que s’evapora abans d’arribar a terra (Viqui). Crec que això és exactament el que ha passat. La incidència d’ERC sobre l’eix nacional del Govern ha estat més que discreta, vaporosa. I amb vapor no es fa saó. La saó la fa la precipitació caiguda amb constància, no a base de xàfecs. El temps passa, i les persones, les oportunitats i les maneres. Crec que el temps del sr. Carod ja ha passat. L’estratègia pluvial d’ERC també. El PSC no es mou ni es mourà de la seva idea catalana de comunitat autònoma. Per això cal un temps nou, persones noves, idees noves. Per un futur millor. (Sort en tinc del món natural per entendre el nostre món).\n« Còmplices Fred viu »


Dvicio i Rock & Roll Star actuaran en les Festes de Sueca\nEl municipi de Sueca oferirà les actuacions de Dvicio i Rock & Roll Star dins del seu programa de festes, que se celebraran al mes de setembre. En concret, les dos actuacions estan previstes per al divendres 6 de setembre, a partir de les 23.30 hores. En primer lloc, actuarà la banda madrilenya de pop/rock que ha aconseguit una gran notorietat gràcies a temes com "Enamórate" o "Paraíso". En l'últim any, han publicat també dos singles amb col·laboracions amb Tamburete, entre altres, que han aconseguit l'èxit en les principals llistes del país.\nA continuació de Dvicio, sobre les 1.30 hores, s'oferirà el Festival Rock & Roll Star, amb les actuacions dels cantants Manuel España (La Guardia), Javier Andreu (La Frontera) i el grup Tenesse, que faran vibrar al públic assistent interpretant grans èxits del rock espanyol dels anys 80 i 90.\nLes entrades anticipades es podran a la venda en la pàgina web de notikumi https://www.notikumi.com/channel/ajuntament-de-sueca/2019/9/6/concert-dvicio-rock-roll-star-en-sueca, a partir del dilluns 5 d'agost, a les 9 hores, al preu de 8 euros. El mateix dia del concert es podran adquirir en taquilla a 10 euros.\nEls menors de 18 anys hauran de presentar signada la fulla d'autorització de menors que es pot descarregar en la mateixa web de venda d'entrades. Els menors de 16 anys, a més de presentar la fulla d'autorització signada, hauran d'acudir acompanyats d'un adult.


Calendari i instruccions de la Jornada d’Acollida – IES CLARA CAMPOAMOR\nCalendari i instruccions de la Jornada d’Acollida\n2 de Setembre de 2020 per martinez_josferc\nDavant l’imminent inici del curs escolar 2020-2021, els comuniquem les mesures organitzatives, així com de seguretat i higiene, que ha adoptat el centre seguint les indicacions de les autoritats educatives i sanitàries.\nTambé volem transmetre’ls tranquil·litat: tot el personal del centre està treballant perquè el curs es desenvolupe amb totes les garanties possibles malgrat aquesta situació tan excepcional; per això, necessitem de la seua col·laboració més que mai. Per favor, comenten a casa aquestes mesures perquè l’alumnat en prenga consciència i les complisca.\n🗓 Calendari i instruccions Jornada acollida 2020\nCategories Notícies Etiquetes 2020-21, acollida Navegació per les entrades\nErrada llistats 4t ESO\nAlla Hornpipe de la Suite Música aquàtica n.2, de G.F Haendel (1685-1759)